Krag word deur die nasionale kragverskaffer NamPower voorsien. By die veeposte word sonkrag- en windpompe gebruik. Die besproeiingsmielies het 750 mm water deur die groeityd nodig. In ’n gewone reëntyd dien sy dus ’n bykomende 350 mm water toe, danksy ’n gemiddelde jaarlikse reënval van 450 mm.
Alles is konvensionele basters omdat Namibië nie geneties gemodifiseerde kultivars toelaat nie. Die mielies word deur ’n kontrakteur gestroop. Alles word aan Namib Meulens in Windhoek met haar eie vervoeronderneming, wat sy saam met ’n vennoot besit, gelewer, asook ander beskikbare vervoer in die omgewing.
Die land het net klein aanvullende besproeiings van 8 mm elke tweede dag ontvang. “Met ons mielieprys maak jy goeie geld as jy 12 t/ha of meer stroop. Hierdie proef is dus vir lande met ’n laer potensiaal en waar daar nie voldoende water vir volle besproeiing beskikbaar is nie, anders is dit die moeite werd om vir ’n groter opbrengste te bemes.”
Die veevertakking bestaan uit ’n kommersiële Dorperkudde vir slaglamproduksie, ’n Braunviehstoetery en kommersiële vleisbeeste vir speenkalfproduksie, wat uit Simmentaler-Bonsmara-kruisings bestaan. Die rede vir hierdie kruising is die hoër speengewig wat hierdie twee rasse danksy basterkrag oplewer.
Die res van die plaas moet nog ontbos word. Wanneer die eerstekalfverse kalf, word hulle vir observasie naby die huis gehou op 30 ha aangeplante bloubuffelsgras wat vir beter gehalte voeding sorg. Die Dorpers is deur die loop van die jaar op natuurlike weiding.
Om dit wat ’n ander boer suksesvol op sy plaas doen, op jou grond toe te pas sonder om jou nodige huiswerk met betrekking tot jou grond se potensiaal en beperkinge te doen.
Om ’n bestendige, finansiële platform te midde van die veranderlike natuurelemente te skep. Ook om altyd aanpasbaar te wees. Daar is nie een jaar dat jy akkerbou op die vorige jaar se struktuur kan doen nie. Om my trekkers en werktuie in ’n goeie meganiese toestand te hou, is vir my as vrou soms ’n probleem.